Защитник небесный

По благословению

Митрополита Санкт-Петербургского и Ладожского

ВЛАДИМИРА

КАНОНЫ ОБЩИЕ КО ВСЕМ СВЯТЫМ

НЕБЕСНЫМ ПОКРОВИТЕЛЯМ

ПРАВИЛО КО СВЯТОМУ ПРИЧАСТИЮ

ДЕНЬ АНГЕЛА (ИМЯСЛОВ)

* * *

Как молиться своему небесному покровителю, если молитву и акафист ему не найти? Такой вопрос возникает довольно часто, поскольку многим православным святым молитвы не составлены или встречаются крайне редко.

Как обратиться к святому, имеющему особую благодать помогать в какой-либо немощи и скорби житейской, если молитву ему не найти в молитвословах? Где найти молитвы тем святым, которые недавно прославлены Це́рковью, если службы им еще не опубликованы?

Для разрешения подобных вопросов у православных христиан существуют общие молитвословия, составленные ко святым одного лика.

В этой книге вы найдете общие каноны и молитвы: пророкам, апостолам, святителям, преподобным отцам и женам, мученикам и мученицам, безмездникам и чудотворцам, Христа́ ради юродивым. Здесь также помещен указатель имен православных святы́х с обозначением дней празднования их памяти и объяснением значений имен.

В общих канонах раскрываются подвиги, свойственные каждому лику святы́х. Их содержание может не совпадать с внешними событиями из жизни какого-либо святого. Например, не всех мучеников терзали дикие звери и не всех водворяли в огненную печь, но эти мучения по своим свойствам прообразовывают иные испытания, которые претерпевали святые.

Читая общие каноны и молитвы, необходимо вставлять имя святого заступника, к которому Вы обращаетесь, вместо указанного в тексте канона слова имярек.

Чин чтения канонов

Общее начало чтения канонов

Бо́же, очи́сти мя, гре́шнаго. (Поклон).

Созда́вый мя, Го́споди, поми́луй мя. (Поклон).

Без числа́ согреши́х, Го́споди, поми́луй и прости́ мя, гре́шнаго. (Поклон).

Моли́твами святы́х оте́ц на́ших, Го́споди Иису́се Христе́ Бо́же наш, поми́луй нас. Ами́нь.

Сла́ва Тебе́, Бо́же наш, сла́ва Тебе́. Царю́ Небе́сный, Уте́шителю, Ду́ше и́стины, И́же везде́ сый и вся исполня́яй, Сокро́вище благих и жизни Подателю, прииди и вселися в ны и очи́сти ны от всякия скверны, и спаси, Бла́же, души наша.

Свя́тый Бо́же, Свя́тый Крепкий, Свя́тый Безсмертный, поми́луй нас. (Трижды).

Сла́ва Отцу́ и Сы́ну и Свято́му Ду́ху, и ныне и присно и во веки веков. Ами́нь.

Пресвятая Троице, поми́луй нас, Го́споди, очи́сти грехи наша, Влады́ко, прости́ беззакония наша, Свя́тый, посети и исцели немощи наша, имене Твое́го ради.

Го́споди, поми́луй. (Трижды).

Сла́ва Отцу́ и Сы́ну и Свято́му Ду́ху, и ныне и присно и во веки веков. Ами́нь.

О́тче наш, И́же еси́́ на небесех, да святится имя Твое́́, да приидет Царствие Твое́, дабудет воля Твоя́́, я́ко на небеси и на земли. Хлеб наш насущный даждь нам днесь, и остави нам долги наша, якоже и мы оставляем должником нашим. И не введи нас во искушение, но избави нас от лукаваго.

Го́споди, поми́луй. (12 раз).

Сла́ва, и ныне: [1]

Прииди́те, поклонимся Цареви нашему Бо́гу.

Прииди́те, поклонимся и припадем Христу́́, Царе́ви нашему Бо́гу.

Прииди́те, поклонимся и припадем

Самому Христу́, Цареви и Бо́гу нашему.

Псалом 50

Помилуй мя, Бо́же, по велицей милости Твое́й. И по множеству щедрот Твои́х очи́сти беззаконие мое. Наипаче омый мя от беззакония моего, и от греха моего очи́сти мя; я́ко беззаконие мое аз знаю, и грех мой предо мною есть выну. Тебе́ Единому согреших и лукавое пред Тобо́ю сотворих, я́ко да оправдишися во словесех Твои́х и победиши внегда судити Ти. Се бо, в беззакониих зачат есмь, и во гресех роди мя мати моя. Се бо, истину возлюбил еси́: безвестная и тайная премудрости Твое́я явил ми еси́. Окропиши мя иссопом, и очищуся; омыеши мя, и паче снега убелюся. Слуху моему даси радость и веселие: возрадуются кости смиренныя. Отврати лице Твое́ от грех моих и вся беззакония моя очи́сти. Сердце чисто созижди во мне, Бо́же, и дух прав обнови во утробе моей. Не отвержи мене от лица Твое́го, и Ду́ха Твое́го Свя́таго не отыми от мене. Воздаждь ми радость спасения Твое́го и Ду́хом Владычним утверди мя. Научу беззаконныя путем Твои́м, и нечестивии к Тебе́ обратятся. Избави мя от кровей, Бо́же, Бо́же спасения моего; возрадуется язык мой правде Твое́й. Го́споди, устне мои отверзеши, и уста моя возвестят хвалу Твою́. Яко аще бы восхотел еси́ жертвы, дал бых убо: всесожжения не благоволиши. Жертва Бо́гу дух сокрушен; сердце сокрушенно и смиренно Бог не уничижит. Ублажи, Го́споди, благоволением Твои́м Сиона, и да созиждутся стены Иерусалимския. Тогда благоволиши жертву правды, возношение и всесожегаемая, тогда возложат на олтарь Твой тельцы.

Символ веры

Ве́рую во единаго Бо́га Отца́́, Вседержителя, Творца небу и земли, видимым же всем и невидимым. И во единаго Го́спода Иису́са Христа́́, Сы́на Бо́жия, Единоро́днаго, И́же от Отца́ рожденнаго прежде всех век; Света от Света, Бо́га истинна от Бо́га истинна, рожденна, несотворенна, единосущна Отцу́, И́мже вся быша. Нас ради человек, и нашего ради спасения, сшедшаго с небес, и воплотившагося от Ду́ха Свя́та и Мари́и Де́вы, и вочеловечшася. Распятаго же за ны при Понтийстем Пилате, и страдавша, и погребенна. И воскресшаго в третий день по Писанием. И возшедшаго на небеса, и седяща одесную Отца́. И паки грядущаго со славою судити живым и мертвым, Егоже Царствию не будет конца. И в Ду́ха Свя́таго, Го́спода, Животворящаго, И́же от Отца́ исходящаго, И́же со Отце́м и Сы́ном спокланяема и сславима, глаголавшаго пророки. Во едину Святую, Соборную и Апостольскую Це́рковь. Испове́дую едино крещение во оставление грехов. Чаю воскресения мертвых, и жизни будущаго века. Ами́нь.

Далее читается канон.

После канона:

Достойно есть я́ко воистину блажити Тя, Богоро́дицу, Присноблаженную и Пренепорочную и Ма́терь Бо́га нашего. Честнейшую Херуви́м и славнейшую без сравнения Серафим, без истления Бо́га Слова рождшую, сущую Богоро́дицу Тя величаем.

Трисвятое, по О́тче наш.

Го́споди, поми́луй. (40 раз).

Честнейшую Херуви́м и славнейшую без сравнения Серафим, без истления Бо́га Слова рождшую, сущую Богоро́дицу Тя величаем.

Сла́ва, и ныне: Го́споди, поми́луй.

(Трижды). Го́споди, благослови.

Го́споди Иису́се Христе́́, Сы́не Бо́жий, молитв ради Пречистыя Твое́я Ма́тере, преподобных и богоносных оте́ц на́ших и всех святы́х, спаси мя, гре́шнаго. Ами́нь.

Бо́же, очи́сти мя, гре́шнаго. (Поклон).

Созда́вый мя, Го́споди, поми́луй мя. (Поклон).

Без числа́ согреших, Го́споди, поми́луй и прости́ мя, гре́шнаго. (Поклон).

Канон Ангелам и Архангелам

Тропарь, глас 4

Небесных воинств Архистратизи, молим вас присно мы недостойнии, да вашими молитвами оградите нас кровом крил невещественныя вашея славы, сохраняюще ны припадающия прилежно и вопиющия: от бед избавите ны, я́ко чиноначальницы вышних сил.

Величание

Величаем вас, Арха́нгели и А́нгели и вся воинства, Херуви́ми и Серафими, славящии Го́спода.

Или сие: Величаем вас, Арха́нгели, А́нгели, Нача́ла, Вла́сти, Престо́ли, Госпо́дствия, Си́лы и Херуви́ми, 14 страшнии Серафи́ми, прославляющии Го́спода.

Глас 8. Песнь 1

Ирмос: Песнь возслем, людие, чудному Бо́гу нашему, свободившему Израиля от работы, песнь победную поюще и вопиюще: поим Тебе́, Еди́ному Владыце.

Припев: Святии Арха́нгели и А́нгели, молите Бо́га о нас. [2]

Вси воспоим, людие, вся направляющую невещественныя лики вышняго чиноначалия, Тро́ицу Несозданную, поюще: Свят, Свят, Свят еси́, Бо́же Вседержителю.

Положил еси́ тварем начаток существо безплотное, Творче Ангелов, Пречистый Твой Престол окружающа, звати Ти: Свят, Свят, Свят еси́, Бо́же Вседержителю.

Радуйся, Гаврииле, Бо́жия воплощения возвестителю, Михаиле же, чинов невещественных предстателю, непрестанно зовуще: Свят, Свят, Свят еси́, Бо́же Вседержителю.

Припев: Пресвятая Богородице, спаси нас.

Богородичен:

Трепещу таинства, Христе́, Твое́го схождения, я́ко иже естеством Бог, приял еси́ от Де́вы родитися я́ко человек, да спасеши мир от работы сопротивнаго.

Песнь 3

Ирмос: Страх Твой, Го́споди, всади в сердца раб Твои́х, и буди нам утверждение, Тя во истине призывающим.

Крепостию уставил еси́, безсмертне, сильныя, совершающия Пресвятое Твое́ хотение, Тебе́ ввышних всегда предстоящия.

Ходатаи Твое́го вочеловечения и честнаго возстания, ангельския чиноначальники, Христе́, за ны приими молящияся.

Ангелы приставил еси́ хранители человеком, я́ко благоутробен, служители же показал еси́, Христе́, спасения Твои́м угодником.

Богородичен:

Неизречено рождши, Богоневесто, Спаса и Го́спода, избави нас от тли, Тя воистинну призывающих.

Седален, глас 8:

Небесных начальниче и первостоятелю высокопрестольных и страшных Бо́жественныя славы, Михаиле Архистратиже, Ангелом чиноначальниче, со всеми безплотными, Емуже служиши Владыце, о всем мире непрестанно молися и испроси оставление грехов, и милость и благодать обрести вдень судный.

Сла́ва, и ныне:

Богородичен:

В пучину люте впад уныния, от множества лукавых и беззаконных ми дел, приидох в недоумение, и отчаянием ныне одержуся: Владычице Богородице, Ты мя спаси, Ты ми помози: грешных бо Ты еси́ очищение и чистота спасительная.

Крестобогородичен:

От чистых кровей Твои́х воплощшася, и паче ума из Тебе́, Чистая, рождшагося, на древе висяща по среде злодею зрящи, утробою болезновала еси́ и матерски плачущи вопияла еси́: увы мне, Чадо Мое, что есть Бо́жественное и неизреченное смотрение Твое́, имже оживотворил еси́ создание Твое́; пою Твое́ милосердие.

Песнь 4

Ирмос: Всел еси́ на кони апостолы Твоя́, Го́споди, и приял еси́ рукама Твои́ма узды их, и спасение бысть еждение Твое́ верно поющим: сла́ва силе Твое́й, Го́споди.

Всел еси́ на Ангелы, якоже на кони, Человеколюбче, и приял рукою Твое́ю вожда их, и спасение бысть еждение Твое́ верно Ти вопиющим: сла́ва силе Твое́й, Го́споди.

Покрывает Ангелы добродетель Твоя́, Безсмертне, и земныя исполняет концы Твое́го славнаго, Безначальне, Бо́жественнаго хваления: с нимиже Тебе́ вопием: сла́ва силе Твое́й, Го́споди.

Изшел еси́, Щедре, на спасение людем Твои́м, Христе́: созываеши же други, силы Твоя́, и веселие бысть во спасении Твое́м безвещным, вопиющим: сла́ва силе Твое́й, Го́споди.

Богородичен:

Дева и Мати паче естества явилася еси́, Пречистая, я́ко Бо́га, Тогоже и Человека Христа́ родила еси́, от Ангел хвалимаго: людей Твои́х печаль переложи на радость молитвами Твои́ми.

Песнь 5

Ирмос: От нощи неведения Боговедением просветивый концы, просвети мя утром человеколюбия Твое́го, Го́споди.

Невозвратным желанием всегда к высоте, Христе́, носими, крайнее всех желание, ангельския силы непрестанно славят.

Ты разумныя по существу, нетленныя благодатию Твое́ю, Христе́, поставил еси́ певцы Твое́му величествию, Ангелы Твоя́ по образу соделав, Непостижиме.

Ты непреклонны на горшая, к Тебе́ приближением, Христе́, сохранил еси́ Твоя́ слуги: источник бо благости Ты еси́, благотворя достойно Ти служащим.

Богородичен:

Умерщвленную мою душу страстьми мерзкими, Всенепорочная, оживи, животу Хранителя рождши, и к стезе вечней и блаженному житию устреми.

Песнь 6

Ирмос: Иону в ките, Го́споди, единаго вселил еси́, мене же связаннаго мрежами вражиими, я́ко от тли онаго, спаси.

Боголепно от несущества, Го́споди, словом привел еси́ существа Небесных, Безсмертне, воинств, световидны сих соделовая.

Служителие честнии Бо́жия хваления бысте, безплотнии, граждане Небеснии, и Бо́жественная воистину скиния, Творцу достойно служаще.

Богородичен:

Всепетая, Света порождши, всем свет дающаго, тму моих прегрешений, Чистая, отжени Матерними Твои́ми к Нему молитвами.

Кондак, глас 2:

Архистратизи Бо́жии, служителие Бо́жественныя славы, Ангелов начальницы и человеков наставницы, полезное нам просите и велию милость, я́ко безплотных Архистратизи.

Икос:

Рекл еси́, Человеколюбче, в писаниих Твои́х, множеству радоватися Ангел о человеце единем кающемся, Безсмертне: тем и мы в беззакониих суще, безгрешне Едине Сердцеведче, Тя молити всегда дерзаем я́ко благоутробнаго, ущедрити нас и послати недостойным умиление, Влады́ко, и подати нам прощение грехов: о всех бо нас молятся Тебе́, я́ко безплотных Архистратизи.

Песнь 7

Ирмос: Отроцы еврейстии в пещи попраша пламень дерзновенно и на росу огнь преложиша, вопиюще: благословен еси́, Го́споди Бо́же, во веки.

Светы явил еси́, щедре, Ангел Твои́х невещественное существо, неизреченнаго света исполняемы, непрестанно зовущия: благословен еси́, Го́споди Бо́же, во веки.

Емуже предстоят непрестанно служаща тмы ангельския, лица же зрети не терпят Бо́жества: благословен еси́, зовуща, Бо́же, во веки.

Словом Твои́м ипостасным, Го́споди, ангельское естество соделал еси́, освятив же Бо́жественным Ду́хом, Тро́ицу богословити научил еси́, Бо́же, во веки.

Припев: Пресвятая Троице, Бо́же наш, сла́ва Тебе́.

Богородичен:

Три убо зряще сущия Ипостаси, неописанное славим Существо, Отца́ и Слова со Ду́хом, вопиюще: благословен еси́, Го́споди Бо́же оте́ц на́ших.

Песнь 8

Ирмос: На горе святей прославльшася и в купине огнем Присноде́вы Моисеови тайну явльшаго, Го́спода пойте и превозносите во вся веки.

Ангельскому поревнуем житию и разум вперим к высоте, и с ними невещественно воспоем Го́спода и превозносим во веки.

Ликовственницы лика Небеснаго, иже Престол обстояще славы, о Бозе всегда обращаеми, А́нгели поюти славословят во вся веки.

Невещественна огня творящей пламы, на высоте непрестанно служащих, и Ангелы духи являющей Троице покланяемся и славословим во вся веки.

Богородичен:

И́же во утробу всельшася Де́вы, и от Сея странно и выше слова, древняго Адама наздавша, Го́спода поем и славословим во веки.

Песнь 9

Ирмос: Уставы прешла еси́ естества, Содетеля заченши и Го́спода, и дверь спасения мирови была еси́. Тем Тя, Богородице, непрестанно величаем.

Тя, неизреченно совокупившаго Небесным, Христе́, земная, и едину Це́рковь совершивша Ангелом и человеком, непрестанно величаем.

А́нгели и Арха́нгели, Престоли, Власти же и Господствия, Начала и Силы, и Херуви́ми и Серафими, с Богородицею о мире молитеся.

Троичен:

Тя, Троице, славим, от небытия вся сотворившую, и чины ангельския украсившую, и Бо́жественными зарями просветившую концы.

Богородичен:

Радуйся, святая Богоневесто, радуйся, Свет мирови рождши верным, радуйся, стено и Покрове всех нас. Бо́га, я́ко Благодателя, за ны непрестанно моли.

Канон всем святым

Тропарь, глас 4

Бо́же оте́ц на́ших, творяйприсно с нами по Твое́й кротости, не остави милость Твою́ от нас, но молитвами их в мире управи живот наш.

Кондак, глас 8

Апостол проповедание, и оте́ц догматы, Церкви едину веру запечатлеша, яже и ризу носящи истинну, истканну от еже свыше богословия, исправляет и славит благочестия великое таинство.

Глас 8. Песнь 1

Ирмос: Песнь возслем людие чудному Бо́гу нашему, свободившему Израиля от работы, песнь победную поюще и вопиюще: поем Тебе́ Единому Владыце.

Припев: Вси святии, молите Бо́га о нас.

Пророческий соборе, апостольское сословие, мученик воинства, Владыку всех молите спастися мне, прегрешении многими обдержимому.

Иераршеский соборе, преподобнии иправеднии вси, благ вечных улучити молитеся, верою вас блажащим.

Сла́ва: Всех святы́х Твои́х, Го́споди, воспеваем чини, я́ко молитвами их озаряеши души наша: Ты бо еси́ Свет неприступный, неведения мрак отгоня́яй, присносущными Твои́ми светлостьми.

И ныне: Пресвятая Дево Мати, яже Бо́га, Пресвятое Слово, родила еси́, освяти всех верою Тя со всеми святыми славящих, молимтися.

Песнь 3

Ирмос: Ты еси́ утверждение притекающих к Тебе́, Го́споди, Ты еси́ Свет омраченных, и поет Тя дух мой.

Священнейший лик вас Бо́жественных пророквеличаем, и мученик множество, пострадавших крепко, почитаем молящеся: да юже славу получисте, сея и мы причастницы быти сподобимся вашими молитвами.

Святейшии Христовы иерарси, и честнии преподобных собори, со всеми святыми о всех нас Человеколюбца Бо́га молите, молим вы.

Сла́ва: Закону повинующеся Твое́му, угодников Твои́х собори, многообразными добродетельми осветишася: сего ради наследницы быша обителей

Твои́х Небесных, Влады́ко Царю́: ихже молитвами, да и нас таможде вселиши, Премилостиве.

И ныне: Богорадованная Чистая, со всеми пророки, мудрыми, апостолы, священномученики и со всеми праведными, моли Го́спода, я́ко да совершенное разрешение прегрешений приимем.

Песнь 4

Ирмос: Услышах, Го́споди, смотрения Твое́го таинство, разумех дела Твоя́ и прославих Твое́ Бо́жество.

Восхваляем вас, благоглаголивии пророцы, и воспеваем боговидцы апостоли, со всеми добре о Господе течение совершавшими: я́ко да молитвами вашими и мы настоящаго жития течение богоугодно совершити возможем.

Яко многосветлыя звезды, добродетелей светлостию озаряете верных исполнения, преподобнии отцы наши, и вси Бо́жии угодницы: сего ради вас ублажаем.

Сла́ва: Совокуплься собор святы́х Твои́х, Го́споди, ради любве, и тоя наслаждающеся, со Ангелы ликует о Тебе́, Всевидче Го́споди всех: егоже ликовствования да и нас сподобиши, молитвами угодников Твои́х, Всесильне.

И ныне: Едина Бо́га Воплощеннаго рождши, Всесвятая, Того умоли в день страшный всех нас спасти, и жизни вечныя, и света сподобити, егоже зрят вси добре угодившии.

Песнь 5

Ирмос: Утренююще вопием Ти, Го́споди, спаси ны: Ты бо еси́ Бог наш, разве Тебе́ иного не вемы.

Святителие, пророцы, преподобнейшии отцы и богоносцы, лучами Ду́ха просвещающе всю тварь, тму разоряйте страстей на́ших, молим вы.

Раны ваша и язвы, врагу явишася язвы неисцельныя: язвы же ныне исцеляют всем верным, страдальцы Господни.

Сла́ва: Иерархи Твоя́, и священномученики, и вся святыя просветивый, Го́споди, тех молитвами ущедри мя, ведый безмерная моя прегрешения.

И ныне: Пречистая Дево, похвало мучеников, преподобных и праведных, и всех святы́х, от всякаго мучительства лукаваго изми мя, молюся.

Песнь 6

Ирмос: Ризу мне подаждь светлу, одеяйся светом я́ко ризою, Многомилостиве Христе́ Бо́же наш.

Денница светозарная познани бысте на земли, благочестия светом озаривше верныя, преславнии Христовы оружницы и святителие праведнии.

Умерщвлени бывше ран многих наведеньми, жизнь истинную наследовасте: вкупе молите Христа́ спасти вся верныя, святии мученицы.

Сла́ва: Сла́ва премудрым святителем, и преподобным, и всем святым, Ты еси́, Христе́: молитвами их люди Твоя́ ущедри, ихже Своеюкровию, я́ко Человеколюбец, стяжал еси́.

И ныне: Воспеваем Тя вернии, Богорадованная Владычице: Препетаго бо Бо́га родила еси́. Егоже моли, Пречистая, граду и людем Твои́м в мире спастися.

Кондак, глас 8

Яко начатки естества Насадителю твари, вселенная приносит Ти, Го́споди, богоносныя мученики: тех молитвами в мире глубоце, Це́рковь Твою́, жительство Твое́, Богородицею соблюди, Многомилостиве.

Икос:

И́же по всей земли мучившиися, и на Небеса преселившиися, иже страсти Христовы подражавшии, и страсти наша отъемлющии, зде днесь собираются, перворожденных показующе Це́рковь, я́ко горния образ содержащу, и Христу́ вопиющу: Бог мой еси́ Ты, Богородицею соблюди мя, Многомилостиве.

Песнь 7

Ирмос: Отроцы благочестивии в Вавилоне образу златому не поклонишася, но по среде огненныя пещи орошаеми, песнь воспеваху, глаголюще: превозносимый отцев и нас, Бо́же, благословен еси́.

Святы́х чини, во святы́х почивающаго немолчно восхваляюще, пищи небесныя наслаждаетеся, и радующеся ликуете поюще: отцев на́ших Бо́же, благословен еси́.

Светозрачнии святителие, и преподобнии, и пророцы, и священномученик досточудное множество, и в постничестве просиявшии светло, присно о нас молитеся, да помиловани будем, поющии с вами: отцев на́ших Бо́же, благословен еси́.

Сла́ва: Радующеся поем Твои́х, Го́споди, всех святы́х собор отвсюду собравшихся, и роды вкупе, и достоинства, и жительства, и с ними поем зовуще: отцев на́ших Бо́же, благословен еси́.

И ныне: Смученики, Пречистая, с преподобными отцы, с пророки и всеми святыми, во святы́х Единаго Почивающаго умоли всех освятити нас, славословящих Тя во вся веки.

Песнь 8

Ирмос: Богоглаголивии отроцы в пещи, со огнем пламень попирающе пояху: благословите дела Господня, Го́спода.

Святителие, пророцы, апостоли, мученицы и вси святии, подвиг скончавше, священное улучисте водворение со Ангелы: с ними же просите очищения всем нам и велия милости.

Умертвивше плоть болезньми многими, жизни сподобистеся будущия, преподобнии: юже получити и нам молитеся, угодницы Бо́жии, молим вы.

Сла́ва: Священницы Твои, Христе́, правдою облечени преподобне и вси святии от века, ныне купно радуются, Твою́ доброту зряще Бо́жественную яснейше: юже зрети и нас, ради святы́х Твои́х предстательства сподоби, Человеколюбче.

И ныне: Богородительнице Чистая, со всеми пророки, и мученики, и преподобными, священномученики и со всеми святыми, ущедрити нас Всемилостиваго Спаса моли, молимтися.

Песнь 9

Ирмос: Воистину Богоро́дицу Тя испове дуем, спасеннии Тобо́ю, Дево Чистая, с безплотными лики Тя величающе.

Вас, священнодейственни и пастырие, пророк святы́х лик, праведных безчисленное множество, мученик собор, постников, девственников и всех святы́х, священными песньми ублажаем, да молите всех Владыку о спасении душ на́ших.

Яко служителие Владыце, священнотаинницы явльшеся, совокупистеся служителем небесным: с нимиже о нас моления приносите, молим вас.

Сла́ва: Со священномученики купно, и со всеми пророки, ублажаем вся преподобныя и праведныя, девы и жены светло доблествовавшия: тех мольбами, Христе́, избави геенны души наша.

И ныне: Щедролюбиваго Бо́га рождшая плотию, со святыми всеми моли Того присно от бед спасти нас, всегда Тя величающих, Мати Дево Чистая.

Молитва

Бо́же святый и во святы́х почиваяй, трисвятым гласом на небеси от Ангел воспеваемый, на земли от человекво святы́х Своих хвалимый, давый Святы́м Твои́м Ду́хом коемуждо благодать по мере дарования Христова, и тою поставивый Церкви Твое́й Святей овы апостолы, овы пророки, овы же благовестники, овы пастыри и учители, ихже словом проповеди, Тебе́ Самому действующему, вся во всех мнози совершишася святии, в коемуждо роде и роде, различными благодетельми благоугодившии Тебе́, и к Тебе́, нам образ добрых подвигов своих оставивше, в радости пришедшии, готови, в немже сами искушени быша, и нам напаствуемым помогати. Сих святы́х всех и (имя святого) воспоминая и их богоугодное похваляя житие, Тебе́ Самаго, в них действовавшаго и еже хотети, и еже творити, похваляю, и онех благотворения, Твоя́ дарования быти веруя, прилежно молю Тя, Святе святы́х: даждь ми, грешному, последовати их учению, житию, любви, вере, долготерпению, и их молитвенным пособием, паче же Твое́ю вседействующею благодатию, небесныя с ними сподобитися славы, хваляще пресвятое имя Твое́, Отца́ и Сы́на и Свя́таго Ду́ха во веки. Ами́нь.

Канон общий пророку единому

Тропарь, глас 2

Пророка твоего имярек память, Го́споди, празднующе, тем тя молим: спаси души наша.

Величание

Величаем тя, пророче Бо́жий (имя – рек), и чтим святую память твою: ты бо молиши за нас Христа́ Бо́га нашего.

Глас 6. Песнь 1

Ирмос: Яко по суху пешешествова в Израиль, по бездне стопами, гонителя фараона видя потопляема, Бо́гу победную песнь поим, вопияше.

Припев: Свя́тый пророче Бо́жий (имярек), моли Бо́га о нас.

Тя молим, пророче, Божию престолу предстояща, молити прилежно, просвещение даровати нам, верою честною поющым память твою.

Орган божественный явился еси́, вмещающ Бо́жественнаго Ду́ха просвещений и даров (имярек), всемудре: тем радующеся вернии тя ублажаем.

Спасителю Бо́гу пророчески предстоя, ныне со дерзновением молися, свещательными лучами просвещати верою, богодохновенне, тя блажащия.

Богородичен:

Светлейшими зарями всю землю, возсиявшее солнце из святаго чрева

Твое́го, озаряет, Владычице: имиже просвещшеся, Тя, Божию Ма́терь, почитаем.

Песнь 3

Ирмос: Несть свят, якоже Ты, Го́споди Бо́же мой, вознесый рог верных Твои́х, Бла́же, и утвердивый нас на камени исповедания Твое́го.

Вся видяй я́ко Бог, будущих знание, и хотящих быти ведение, тебе явленно проявляет боголепно и показует, блаженне досточудне.

Вжилив, блаженне, твой ум благочестным дерзновением, Ду́ху Бо́жественному подклонил еси́ тебе, и был еси́ приятен тамо сущих Бо́жественных дохновений.

Вод таинственных река, из пучины происходя, даров Ду́ха, боговещателю, был еси́.

Богородичен:

Се Тя вси роди блажатверою, безлетное Слово плотию в лето рождшую преестественно, и Деву паки пребывшую.

Седален, глас 6:

Очистив от скверн ум, всемудре, зерцало божественное соделал еси́, луч приятно Бо́жественнаго Ду́ха: и ныне ко источнику радуяся отшел еси́ сияний, пророче (имярек).

Сла́ва, и ныне:

Богородичен:

Преславную Божию Ма́терь, и святы́х Ангел Святейшую, немолчно воспоемсердцем и усты, Богоро́дицу сию исповедающе, я́ко воистину рождшую Бо́га воплощенна, и молящуюся непрестанно о душах на́ших;

Крестобогородичен:

Нас ради распятаго, приидите вси воспоим. Того бо виде Марианадреве, и глаголаше: аще и распятие терпиши, ты еси́ Сын и Бог мой.

Песнь 4

Ирмос: Христо́смоя сила, Бог и Господь, честная Це́рковь боголепно поет взывающи, от смысла чиста, о Господе празднующи.

Всех Господь нам явися, по пророчеству, блаженне, твоему, вся призывая к познанию своему, и работы свободи. Благодатию озаряем, провозгласил еси́ глаголя: под иго едино подклоняющимся работати, последующим вере и Господу служащим.

Пророк сый, присно зарями светодательнаго блистания просвещаем, просвети ны, блаженне, любовию поющия тя.

Богородичен:

Марие Всечистая, страстей смущение моего помысла, и напастей бурю разори, безстрастия источник рождши, милости Дево.

Песнь 5

Ирмос: Бо́жиим светом Твои́м, Бла́же, утреннюющих Ти души любовию озари молюся, Тя ведети, Слове Бо́жий, истиннаго Бо́га, от мрака греховнаго взывающа.

От неправды к добродетели, и от страстей пленения мя, блаженне, обрати, твоими мольбами, пророче славне, и к свету благочестия дел управи.

Просветив твою душу добродетелей благообразиями, угодну показал еси́ к сиянием Бо́жественнаго Ду́ха: от него же и пророчества благодатию обогатился еси́.

Пророк Бо́жественный быв, чисто житие имея, и приятелище был еси́ Свя́таго Ду́ха: тем зрети сподобился еси́ невидимо разумеваемаго.

Богородичен:

Возглашают пророческая речения, Пречистая, многими образы рождество Твое́: ихжемыныне сбытие зряще, истинно Богоро́дицу Тя возвещаем.

Песнь 6

Ирмос: Житейское море, воздвизаемое зря напастей бурею, к тихому пристанищу Твое́му притек вопию Ти: возведи от тли живот мой, Многомилостиве.

Прием, славне, Ду́ха зари, явлением я́ко зерцало пророчествия Бо́жественнаго сияния, миру облистал еси́, я́ко сущая пророчествуя будущая.

Твой прииде царь, радуйся, Сионе, и красуйся видя, и мир просвети блистаньми своего божества, идемонскую лесть посрами.

Силою Ду́ха Бо́жественнаго зрел еси́, пророче, будущая, образы приемля Бо́жественных явлений, я́ко в зерцале души светлостию.

Богородичен:

Плоти бренней соединися, И́же из Отца́ Единородный, в ложеснах Твои́х един из двух пройде без тления, соблюд неврежденно чистое девство Твое́, Всепетая.

Кондак, глас 4

Просветившееся Ду́хом чистое твое сердце, пророчества бысть светлейшаго приятелище: зриши бо я́ко настоящая далече сущая: сего ради тя почитаем, пророче блаженне (имярек) славне.

Икос:

Пророчествия благодатию обогащься, будущих разуму боголепно научился еси́ Ду́хом, (имярек) богодохновенне, и предглаголеши всем Христово пришествие, и языков пребогате Бо́жественное призвание. Темже честную твою память празднуем, и любовию поем тя, и верно ублажаем взывающе ти, славне: моли Христа́ Бо́га непрестанно о всех нас.

Песнь 7

Ирмос: Росодательну убо пещь содела ангел преподобным отроком, халде иже опаляющее веление Божие, мучителя увеща вопити: благословен еси́, Бо́же оте́ц на́ших.

Возсия память твоя, пророче, миру якоже солнце, озаряющи пророчества благодатию твоею, согласно поющия верно: благословен еси́, Бо́же оте́ц на́ших.

Тучнейший облак ты явився, тучу благоразумия нам возсиял еси́, от спасительных, блаженне, источников, имиже просвещаемся вопити: благословен еси́, Бо́же оте́ц на́ших.

От Го́спода просвещени пророцы прорицают будущих разум, богомудренно взывают Слово, еже искони быти, Емуже поем: благословен еси́ Бог оте́ц на́ших.

Богородичен:

Слово, древле еже быти подающее всем, Бо́жественным хотением, воззвати восхотев человека, Чистая, в Твою́ вселися утробу, Благословенная, яже Бо́га плотию рождшая.

Песнь 8

Ирмос: Из пламене преподобным росу источил еси́, и праведнаго жертву водою попалил еси́: вся бо твориши, Христе́, токмо еже хотети. Тя превозносим во вся веки.

Возложен весь Вседержителю, промышления образом тайно научился еси́, строительно языки наказуя: тем тя поем, пророче богоглаголиве.

Молебное пение Бо́гу принеси о поющих тя, богоблаженне, и напастей разори смущение, да тя поем, пророче богоглаголиве.

Яко огнь во тме седящим всем явился еси́, Бо́жественным светом богомудренно озаряя поющия верно Го́спода во веки.

Богородичен:

Жизнодавца рождши Бо́га и Го́спода, смертное губительство неудержное, уставила еси́, Пречистая, сие умертвивши: тем Тя поем во вся веки.

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.

Примечания

1

Вместо «Сла́ва:», «И ныне:» следует читать полностью «Сла́ва Отцу́ и Сы́ну и Свято́му Ду́ху», «И ныне и присно, и во веки веков. Ами́нь».

Вернуться

2

В канонах припев как молитвенное воззвание произносится перед первым, вторым (и третьим, когда он есть) тропарем каждой песни, но не читается перед тропарями, начинающимися со «Сла́ва:» и «И ныне:».

Вернуться